ดีเอสไอสกัดแก๊งอ้างชื่อหลอกโอนเอทีเอ็มเกลี้ยง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — แก๊งมิจฉาชีพแอบอ้างชื่อดีเอสไอหลอกให้ประชาชนโอนเงินผ่านเอทีเอ็ม แลกล้างคดีบัญชีดำ 
พ.ต.อ.ญาณพล ยั่งยืน รองอธิบดีกรมสอบสวนคดีพิเศษ (ดีเอสไอ) เปิดเผยว่า ในวันที่ 14 พ.ค.นี้ ดีเอสไอได้เชิญผู้เแทนจากหน่วยงานภาครัฐและเอกชน ซึ่งเป็นผู้ดูแลระบบการสื่อสารทั้งหมด อาทิ กระทรวงไอซีที บริษัท ทีโอที เอไอเอส กสท โทรคมนาคม ดีแทค ทรู คอร์ปอเรชั่น และทีทีแอนด์ที เข้าร่วมประชุมร่วมกับหน่วยงานภาคเอกชนที่เกี่ยวข้องในการป้องกันและปราบปรามกลุ่มผู้กระทำผิดหลอกลวงให้โอนเงินผ่านเอทีเอ็ม
ทั้งนี้ เนื่องจากดีเอสไอได้รับการร้องเรียนจากประชาชนว่ามีกลุ่มบุคคลไม่หวังดีโทรศัพท์ติดต่อโดยแอบอ้างว่าเป็นเจ้าหน้าที่ของดีเอสไอ หลอกลวงประชาชนว่ามีคดีความอยู่ในความรับผิดชอบของดีเอสไอ และมีหนี้ต้องชำระต่อธนาคารในคดีดังกล่าว จากนั้นจะหลอกลวงให้ผู้เสียหายทำธุรกรรมทางเอทีเอ็ม เพื่อโอนเงินให้กลุ่มคนร้าย โดยอ้างว่าจะไม่มีคดีหรือไม่ต้องตกเป็นผู้ต้องหาของดีเอสไอในอนาคต 
พ.ต.อ.ญาณพล กล่าวว่า แก๊งดังกล่าวได้ใช้เบอร์โทรศัพท์ติดต่อประชาชนโดยใช้เลขหมายโทรศัพท์ 02831988 ซึ่งเป็นเบอร์ของดีเอสไอ จะไปปรากฏบนเครื่องโทรศัพท์มือถือของผู้เสียหาย โดยใช้โปรแกรมคอมพิวเตอร์พิเศษ ทำให้เกิดความน่าเชื่อถือว่าเป็นโทรศัพท์หรือติดต่อจากเจ้าหน้าที่ดีเอสไอจริงๆ ทั้งที่ดีเอสไอไมได้มีการดำเนินการใดๆ เกี่ยวกับการทวงหนี้ทุกประเภท การยกเลิกหมายจับ หรือหมายศาล รวมถึงการยกเลิกรายการต้องห้ามต่างๆ ที่บุคคลเหล่านั้นกล่าวอ้าง 
ดังนั้น จะมีการหารือผู้ประกอบการสื่อสารว่าจะมีวิธีการป้องกันอย่างไร พร้อมทั้งประชาสัมพันธ์ให้ประชาชนทราบเพื่อจะไม่ตกเป็นเหยื่อของแก๊งมิจฉาชีพ หลังจากก่อนหน้านี้แก๊งดังกล่าวเคยแอบอ้างเป็นเจ้าหน้าที่ธนาคารแห่งประเทศไทย (ธปท.) มาแล้ว